pythainlp/thai_wikipedia_clean_20230101 huggingface dataset:
"หมายเหตุ:พระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์ กรมราชเลขานุการในขณะนั้นรับพระบรมราชโองการใส่เกล้า ฯ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้า ฯ พระราชทานเครื่องราชอิสริยาภรณ์แก่ข้าราชการกรมพระอาลักษณ์ในรัชกาลก่อนมาจนถึงปีวอกวัตวาศกศักราช 123 ในงานพระราชพิธีสมภาคาภิเษก โดยหมายให้ข้าราชการมาบอกบัญชีที่กรมพระอาลักษณ์ หมายวันที่วันที่ 18 สิงหาคม 2444 โดยให้มาแจ้งความที่หม่อมนิวัทธอิศรวงษ์ (หม่อมราชวงศ์พยอม อิศรศักดิ์) ณ กรมพระอาลักษณ์ ให้จดบัญชีชื่อตั้งชื่อเดิม และรับตำแหน่งยศเป็นที่อะไร ปีใด ศักราชใด ให้เสร็จภายในวันที่ 10 กันยายน รัตนโกสินทร์ศก 122 (พ.ศ. 2446) สำหรับตำแหน่งเจ้ากรมพระอาลักษณ์โปรดเกล้า ฯ พระราชทานเครื่องราชอิสริยาภรณ์ (ต.ช.) (ป.ม.) ประจำตำแหน่ง เหรียญราชอิสริยาภรณ์ (ร.ด.ม.) และ (ร.บ.ม.) สำหรับนักกวี ส่วน (ร.จ.พ.) กรณีที่รับราชการมามากกว่า 25 ปี สำหรับเครื่องราชอิสรยาภรณ์จุลจอมเกล้าโปรดเกล้าฯ พระราชทานให้สำหรับตำแหน่งเจ้ากรมพระอาลักษณ์ (ชั้น ท.จ.) และร่วมทำหน้าที่ราชการทหาร การสงคราม (ต่อมารัชกาลภายหลังโปรดเกล้าฯ พระราชทานเครื่องราชอิสริยาภรณ์อันมีศักดิ์รามาธิบดีแทน)"
The Queen's Classroom
เพียงชั่วเวลากาแฟยังอุ่น
เพียงชั่วเวลากาแฟยังอุ่น  เป็นภาพยนตร์ญี่ปุ่นที่ฉายในปี 2018 โดยดัดแปลงมาจากนวนิยายของโทชิคาซุ คาวากูจิ กำกับโดย อายูโกะ สึกาฮาระ และนำแสดงโดย คาซูมิ อาริมูระ
ณ ร้านกาแฟแห่งหนึ่ง มีโต๊ะหนึ่งที่สามารถพาผู้คนย้อนเวลากลับไปในอดีตได้ชั่วขณะ โดยมีเงื่อนไขว่าผู้ที่ต้องการจะย้อนเวลากลับไป จะสามารถพบเพียงแค่คนที่เคยมาที่ร้านกาแฟนั้นเท่านั้น และจะต้องดื่มกาแฟให้หมดถ้วยก่อนที่มันจะเย็นลง มิเช่นนั้นก็จะกลายเป็นวิญญาณไปจนกว่าจนมีคนใหม่มาแทน
Conescharellinidae
Conescharellinidae เป็นสกุลของไบรโอซัวที่อยู่ในวงศ์ Cheilostomatida.
Colatooeciidae
Colatooeciidae เป็นสกุลของไบรโอซัวที่อยู่ในวงศ์ Cheilostomatida.
Cleidochasmatidae
Cleidochasmatidae เป็นสกุลของไบรโอซัวที่อยู่ในวงศ์ Cheilostomatida.
Chlidoniopsidae
Chlidoniopsidae เป็นสกุลของไบรโอซัวที่อยู่ในวงศ์ Cheilostomatida.
Chlidoniidae
Chlidoniidae เป็นสกุลของไบรโอซัวที่อยู่ในวงศ์ Cheilostomatida.
เพียงช่วงเวลากาแฟยังอุ่น
Cheiloporinidae
Cheiloporinidae เป็นสกุลของไบรโอซัวที่อยู่ในวงศ์ Cheilostomatida.
Calvetiidae
Calvetiidae เป็นสกุลของไบรโอซัวที่อยู่ในวงศ์ Cyclostomatida.
Calescharidae
Calescharidae เป็นสกุลของไบรโอซัวที่อยู่ในวงศ์ Cheilostomatida.
Buskiidae
Buskiidae เป็นสกุลของไบรโอซัวที่อยู่ในวงศ์ Ctenostomatida.
พระปฐมบรมราชานุสรณ์
Buffonellodidae
Buffonellodidae เป็นสกุลของไบรโอซัวที่อยู่ในวงศ์ Cheilostomatida.
อนุสรณ์ดอนเจดีย์
Bryopastoridae
Bryopastoridae เป็นสกุลของไบรโอซัวที่อยู่ในวงศ์ Cheilostomatida.
Bifaxariidae
Bifaxariidae เป็นสกุลของไบรโอซัวที่อยู่ในวงศ์ Cheilostomatida.
Bereniceidae
Bereniceidae เป็นสกุลของไบรโอซัวที่อยู่ในวงศ์ Cyclostomatida.
Batoporidae
Batoporidae เป็นสกุลของไบรโอซัวที่อยู่ในวงศ์ Cheilostomatida.
Aspidostomatidae
Aspidostomatidae เป็นสกุลของไบรโอซัวที่อยู่ในวงศ์ Cheilostomatida.
อุณาโลม
สัญลักษณ์อุณาโลมมีปรากฏอยู่ในเทวรูปในศาสนาฮินดู ประเทศอินเดีย มาตั้งแต่ยุคอินเดียโบราณ โดยการเป็นสัญลักษณ์มาจาก อักขระ "โอม" โดยมีการลดทอนสัญลักษณ์มาเรื่อย ๆ จนคล้ายเลขหนึ่งหรือเลขเก้าไทย ตามคติฮินดู คำว่า "อุณาโลม" มาจากคำว่า "โอม" ซึ่งเกิดจากการผสมคำระหว่าง อุ อะ มะ อันหมายถึงเทพเจ้าทั้งสาม
สัญลักษณ์อุณาโลมที่พบในศาสนาพุทธพบในเศียรพระพุทธรูปลังกา สมัยโปโลนารุวะ พุทธศตวรรษที่ 16 ในประเทศเนปาล โดยพบคู่กับพระเนตรของพระพุทธเจ้าที่เจดีย์พุทธนาถ ในประเทศไทยสันนิษฐานว่า สัญลักษณ์อุณาโลมที่พบเก่าแก่ที่สุด ที่ปรากฏอยู่บนเศียรพระพุทธรูปปางมารวิชัยศิลปะทวารวดี พุทธศตวรรษที่ 14–15 ที่จังหวัดบุรีรัมย์ สัญลักษณ์อุณาโลมมีปรากฏขึ้นในประเทศไทยตั้งแต่สมัยทวารวดีซึ่งอาจได้รับอิทธิพลมาจากอินเดียเหนือ ลังกา ขอม คงทำหน้าที่ตรงไปตรงมาคือเป็นขนระหว่างคิ้วของพระพุทธเจ้า
พบสัญลักษณ์อุณาโลมนบ่อยครั้งในอักขระยันต์ต่าง ๆ ปรากฏอยู่ในตำราพิชัยสงครามหลายครั้งพบเสื้อยันต์ของทหาร ลงอักขระยันต์เอาไว้ พระบาทสมเด็จพระพุทธยอดฟ้าจุฬาโลกทรงใช้ตราอุณาโลมเป็นพระราชลัญจกรประจำพระองค์ เริ่มใช้คราวพระราชพิธีบรมราชาภิเษกเมื่อ พ.ศ. 2328
สัญลักษณ์อุณาโลมปรากฏอยู่ที่หน้าหมวกทหาร เพื่อให้เห็นแตกต่างจากรูปไม้กางเขนอันเป็นตราของพระเยซูศาสดาของศาสนาคริสต์ สภากาชาดเมื่อแรกตั้งในเมืองไทยนั้น ได้ทำเครื่องหมายเป็นรูปอุณาโลมสีแดง และเรียกว่า "สภาอุณาโลมแดง"
"อุณาโลม" มีความหมายว่า พระโลมา (ขน) ระหว่างพระขนง (คิ้ว) ปรากฏในพระสุตตันตปิฎก เล่มที่ 3 ทีฆนิกาย ปาฏิกวรรค ลักขณสูตร กล่าวว่า พระอุณาโลมเป็นลักษณะมหาบุรุษ 1 ใน 32 ประการ กล่าวคือ บังเกิด ณ ระหว่างพระขนง มีสีขาวอ่อน เปรียบด้วยนุ่น (อุณฺณา ภมุกนฺตเร ชาตา โหติ โอทาตา มุทุตูลสนฺนิภา)
ในสมัยรัตนโกสินทร์สัญลักษณ์อุณาโลมทำหน้าที่เป็นเครื่องรางของขลังเป็นตัวสร้างความเชื่อมั่น เป็นสิ่งอันเป็นมงคลและศรัทธาให้เกิดขึ้น ภายหลังสัญลักษณ์อุณาโลมทำหน้าที่คล้ายจุด คือ นำไปใช้ปิดประโยค อาจเพื่อทำให้ประโยคนั้นหรือข้อความภายในเกิดสิริมงคล เช่น การเจิมบ้าน รถยนต์หรือเจิมหน้าผาก เป็นต้น เพื่อสร้างขวัญกำลังใจให้กับผู้ได้รับการเจิม คติความเชื่อในปัจจุบันของผู้สักยันต์ เวียนซ้ายเชื่อว่าคงกระพันชาตรี เวียนขวาเชื่อว่าเมตตามหานิยม
จำนวนขดหยักหรือหาง มีความหมายแตกต่างกัน อุณาโลมมียอดหยัก 5 ชั้น เรียกว่า อุณาโลมพระเจ้า 5 พระองค์
Ascosiidae
Ascosiidae เป็นสกุลของไบรโอซัวที่อยู่ในวงศ์ Cheilostomatida.
Annectocymidae
Annectocymidae เป็นสกุลของไบรโอซัวที่อยู่ในวงศ์ Cyclostomatida.
Alysidiidae
Alysidiidae เป็นสกุลของไบรโอซัวที่อยู่ในวงศ์ Cheilostomatida.
Antroporidae
Antroporidae เป็นสกุลของไบรโอซัวที่อยู่ในวงศ์ Cheilostomatida.
Aeverrilliidae
Aeverrilliidae เป็นสกุลของไบรโอซัวที่อยู่ในวงศ์ Ctenostomatida.
Aethozoontidae
Aethozoontidae เป็นวงศ์ของไบรโอซัวที่อยู่ในอันดับ Ctenostomatida
เกวลิน บุญศรัทธา
เกวลิน บุญศรัทธา (; เกิด 28 กันยายน ค.ศ. 1996) รู้จักกันในชื่อ ซันนี เป็นนักร้องชาวไทยเชื้อสายจีนที่อยู่ในประเทศจีน เธอเป็นอดีตสมาชิกของเกิร์ลกรุปจีนร็อกเก็ตเกิลส์ 101 หลังจากจบอันดับที่ 8 ของรอบชิงชนะเลิศในรายการพรอดิวซ์ 101 เพลงเดี่ยวเพลงแรกของเธอ "Don't Cry" (不哭) วางจำหน่ายเมื่อวันที่ 19 กันยายน 2018
วันที่ 24 มิถุนายน ค.ศ. 2020 หนึ่งวันหลังจากการยุบวงร็อกเก็ตเกิลส์ 101 ซันนีได้เซ็นสัญญากับบริษัทเพลงยูเอ็มจีไชนา ซึ่งยูเอ็มจีไชนาได้จัดงานและช่วยเหลือซันนีในการทำอัลบั้มแรกของเธอ "How's The Weather Today?" ซึ่งวางจำหน่ายเมื่อ 28 กันยายน ค.ศ. 2020 เธอได้รับการเสนอชื่อเข้าชิงรางวัล "ศิลปินหน้าใหม่ยอดเยี่ยม" จากงานซีเอ็มไอซีมิวสิกอะวอดส์ ครั้งที่ 5 จากอัลบั้มนี้ และอัลบั้มที่ 2 ของซันนี่ "秘ME" วางจำหน่ายเมื่อ 24 กันยายน ค.ศ. 2021
ซันนีเกิดที่ประเทศไทย ตอนอายุ 15 เธอเดินทางไปไต้หวันเพื่อไล่ตามความฝันในการเป็นนักร้อง เธอเรียนที่ Juang Jing Vocational High School ในไทเป ระหว่างที่เธออาศัยอยู่ เธอได้รับเลือกจาก Comic Communication Co. เพื่อเป็นศิลปินในสังกัดพวกเขา หลังจากจบการศึกษาระดับมัธยมปลาย เธอเข้าเรียนที่ Jinwen University of Science and Technology สาขาวิชาการท่องเที่ยว
2011-2012: ก่อนเปิดตัว.
2014–2017: เปิดตัวครั้งแรก และเปิดตัวกับ เอ'เอ็น'ดี.
ในปี 2014 ซันนีได้แสดงในละครโทรทัศน์เรื่อง "GTO Taiwan" และ "The X-Domitory" ซึ่งปรากฏตัวทั้งสองเรื่องเพียงนักแสดงสมทบเท่านั้น เมื่อวันที่ 19 พฤศจิกายน 2014 เธอเปิดตัวกับเกิร์ลกรุปของบริษัท "เอ'เอ็น'ดี" หรือที่รู้จักในชื่อ "แองเจิลแอนด์เดวิล" (Angel N Devil) ซิงเกิลแรกของพวกเขาที่ชื่อว่า "Angel and Devil" เป็นเพลงเปิดของ "Angel 'N' Devil" ซึ่งซันนีเป็นนักแสดงสมทบในบท Ding Dang และในปีเดียวกันนั้น วงได้ออกซิงเกิลชื่อ "I'm so Lonely"
ในปี 2015 เธอได้เล่นเป็นนักแสดงนำเรื่องที่สอง โดยรับบทเป็น Feng Xiaoxiao ในเรื่อง "School Beauty's Personal Bodyguard"
ซันนีเข้าร่วมรายการ "The Birth of a Star" ของอ้ายฉีอี้ ตั้งแต่ปี 2016 ถึงต้นปี 2017 และจบที่อันดับ 6
2018–2020: พรอดิวซ์ 101 และร็อกเก็ตเกิลส์ 101.
ในเดือนมกราคม 2018 ซันนีได้เป็นนักแสดงนำในเรื่อง "KO ONE: RE-CALL" โดยรับบทเป็น Lan Sichun น้องสาวของ Lan Siluo
ในเดือนเมษายน ซันนีร่วมกับเด็กฝึกคนอื่น ๆ จากบริษัทของเธอ ได้เข้าร่วมในรายการเรียลลิตีโชว์"พรอดิวซ์ 101" ที่ออกอากาศทางเทนเซ็นต์ วิดีโอ โดยซันนีจบอันดับ 8 และได้เปิดตัวกับร็อกเก็ตเกิลส์ 101 เมื่อวันที่ 23 มิถุนายน 2018
วันที่ 18 สิงหาคม 2018 ซันนีร่วมกับวงร็อกเก็ตเกิลส์ 101 ได้เปิดตัวอีพีแรกของพวกเธอในชื่อ Collide(撞) โดยมีทั้งหมดสี่เพลง ซันนีเป็นสมาชิกที่มียอดขายอัลบั้มมากที่สุดโดยพิจารณาจากเพลงประกอบเดี่ยวตามยอดขายดิจิทัลของอัลบั้มที่มียอดขายรวมกว่า 6 ล้านหยวน ด้วยเหตุนี้ ซันนีจึงได้รับโอกาสในการปล่อยซิงเกิลเป็นรางวัล
วันที่ 20 กันยายน 2018 ซันนีได้ปล่อยซิงเกิลแรกของเธอ "Don't Cry (不哭)" เป็นเพลงโปรโมตสำหรับภาพยนตร์เรื่อง "Cry Me a Sad River(悲伤逆流成河)" วันที่ 26 ตุลาคม ซันนีร่วมกับสมาชิกอีกสี่คนของร็อกเก็ตเกิลส์ 101 ได้ปล่อยเพลงโปรโมตสำหรับเวน่อม ในประเทศจีนในชื่อ "Venom Arrivals(毒液前来)" วันที่ 20 ธันวาคม ซิงเกิลที่ได้รับรางวัลของเธอชื่อ "Sunny" ได้ถูกปล่อยออกมา
วันที่ 22 มิถุนายน 2019 ซันนีได้ปล่อยเพลงคัฟเวอร์ทางการของเพลง "Forget the Hug(忘记拥抱)" ในเน็ตอีสมิวสิก ซึ่งเป็นส่วนหนึ่งของโครงการ "Reset Youth Plan"
ในเดือนกรกฎาคม 2019 ซันนีได้ปล่อยซิงเกิล "That me(那个我)" ของเธอโดยเป็นส่วนหนึ่งของอัลบั้มใหม่ของร็อกเก็ตเกิลส์ 101 "The Wind(立风)" เธอยังเป็นสมาชิกที่มียอดขายอัลบั้มมากที่สุดอีกครั้งด้วยยอดขายรวมกว่า 6 ล้านหยวน ครั้งนี้เธอจะได้รับรางวัลเป็นอีพีของตัวเองที่มีสองเพลงที่จะปล่อยออกมาในเดือนธันวาคม 2019
วันที่ 29 กรกฎาคม 2019 ซันนีได้รับการเสนอชื่อเข้าชิงรางวัล "All Media Recommended New Artist of the Year (全媒体推荐年度新人)" ใน Global Chinese Music Leaderboard (全球华人歌曲排行榜) โดยจะมีการมอบรางวัลที่มาเก๊าในวันที่ 30 สิงหาคม 2562
ตั้งแต่วันที่ 15 ถึง 17 ตุลาคม ซันนีได้รับเชิญจาก London Q Awards และ China's Q Magazine ซึ่งเป็นตัวแทนของนักดนตรีรุ่นใหม่ที่มีพรสวรรค์ของจีนให้เข้าร่วมงาน The Q Awards 2019 ที่ราวด์เฮาส์ในกรุงลอนดอน
วันที่ 23 ธันวาคม 2019 ซันนีได้ปล่อยอีพีใหม่ "Qing Ge (擎歌)" ซึ่งมี 2 เพลงคือ "擎歌" และ "Look at Yourself" โดยซันนีได้เขียนเนื้อร้องภาษาจีนของเพลง "Look at Yourself"
วันที่ 27 ธันวาคม 2019 มิวสิกวิดีโอของเพลง "Qing Ge (擎歌)" ถูกปล่อยออกมา ตามด้วยวิดีโอเต้นของ "Look at Yourself" ในวันที่ 29 ธันวาคม
2020–ปัจจุบัน.
วันที่ 23 มิถุนายน 2020 ร็อกเก็ตเกิลส์ 101ยุบวง ต่อมาวันที่ 24 มิถุนายน 2020 ซันนีเซ็นสัญญากับยูนิเวอร์แซลมิวสิกไชนา เมื่อวันที่ 26 มิถุนายน 2020 ซันนีได้ปล่อยซิงเกิลแรกในชื่อ "By Your Side(陽光的陪伴)" ซึ่งเป็นซิงเกิลแรกหลังจากที่เธอเซ็นสัญญาฉบับใหม่กับยูนิเวอร์แซลมิวสิกไชนา เพลงนี้แต่งโดยทีมโปรดิวเซอร์ 220 (Joseph Park) ซึ่งเป็นโปรดิวเซอร์เบื้องหลังของ ทไวซ์, ก็อตเซเวน, เอ็นซีที และศิลปินเคป็อปยอดนิยมวงอื่น ๆ
วันที่ 7 สิงหาคม 2020 ซันนีได้ปล่อยซิงเกิลที่สอง "Summer Party(夏日Party)" เพลงนี้แต่งโดย Josh Fountain ผู้ผลิตเพลง "Supalonely" ต่อวันที่ 24 สิงหาคม 2020 มิวสิกวิดีโอซ้อมเต้น "Summer Party(夏日Party)" ได้ถูกปล่อยออกมา
วันที่ 4 กันยายน 2020 ซันนีได้ปล่อยเพลงคู่แรกของเธอ "Like a child(像孩子一樣長大)" ซึ่งเป็นเพลงที่ร่วมงานกับหฺวัง จื่อเทา วันที่ 10 กันยายน 2020 ปล่อยตัวอย่างมิวสิกวิดีโอ "Summer Party(夏日Party)" ต่อมาวันที่ 11 กันยายน 2020 มิวสิกวิดีโอ "Summer Party(夏日Party)" ได้ถูกปล่อยออกมา วันที่ 19 กันยายน 2020 อัลบั้มแรก "How's the weather today?(天氣：晴)" เริ่มจำหน่ายล่วงหน้า โดยยอดขายล่วงหน้าเกิน 2,500,000 เพลง (มากกว่า 5,000,000 หยวน) และได้รับการรับรอง "Diamond Records" ในคิวคิวมิวสิก วันที่ 21 กันยายน 2020 อัลบั้มแรก "How's the weather today?" ได้ปล่อย Highlight medley ออกมา เมื่อวันที่ 28 กันยายน 2020 ได้เปิดตัวอัลบั้มแรก "How's the weather today?(天氣：晴)" งานแถลงข่าวอัลบั้มพร้อมงานเลี้ยงวันเกิดเกิดขึ้นใน Canton Tower
วันที่ 6 ตุลาคม 2020 อัลบั้มแรก "How's the weather today?(天氣：晴)" มียอดขายเกิน 5,000,000 เพลง (มากกว่า 10,000,000 หยวน) และได้รับการรับรองโดย "Double Diamond Records" ในคิวคิวมิวสิก ซันนีกลายเป็นนักร้องหญิงที่เร็วที่สุดของคิวคิวมิวสิกที่ทำลายการรับรอง "Triple Gold", "platinum", "double platinum", "Triple platinum" และ "Diamond records" ในปี 2020 วันที่ 21 กันยายน 2020
วันที่ 17 กันยายน 2021 โปสเตอร์อัลบั้มที่สอง "迷ME" ได้ถูกเผยแพร่และประกาศว่าอัลบั้มจะวางจำหน่ายในวันที่ 24 กันยายน 2021 เวลา 10.00 น. (GMT+8)
ธริชยา คัมภีรญาณนนท์
ธริชยา คัมภีรญาณนนท์ (อังกฤษ : Tharitchaya Kampeerayannon) รองประธานกรรมการบริหาร และประธานเจ้าหน้าที่บริหารฝ่ายการเงิน
ธริชยา คัมภีรญาณนนท์ เป็นบุตรสาวคนเล็กของ “พล.อ.อ.ธีร์ศิลป์ คัมภีรญาณนนท์” อดีตรองผู้บัญชาการทหารสูงสุด กับ “สุธีรา คัมภีรญาณนนท์ (ญ.)” สกุลเดิม "ธรรมพิทักษ์" หลานตาใน “รองอำมาตย์เอก หลวงนิติการประสิทธิ์ (นวน เหมนิธิ)” กับ ภริยาคนที่ 3 “อิ่ม นิติการประสิทธิ์ (ญ.)” เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)"
การท่องเที่ยวในประเทศยูเครน
ประเทศยูเครนเคยดึงดูดชาวต่างชาติมากกว่า 20 ล้านคนทุกปี (23 ล้านคนใน ค.ศ. 2012) แต่ตั้งแต่ ค.ศ. 2014 จำนวนนี้ลดลงเหลือประมาณ 10 ล้านคน ผู้มาเยือนส่วนใหญ่มาจากยุโรปตะวันออก แต่ยังมาจากยุโรปตะวันตก ตลอดจนตุรกี และอิสราเอล
ประเทศยูเครนเป็นจุดหมายปลายทางบนทางแยกระหว่างยุโรปกลางและยุโรปตะวันออก ระหว่างเหนือและใต้ มีพรมแดนติดกับรัสเซียและอยู่ไม่ไกลจากตุรกี มีทิวเขา – เทือกเขาคาร์เพเทียนเหมาะสำหรับการเล่นสกี, เดินป่า, ตกปลา และล่าสัตว์ ส่วนแนวชายฝั่งทะเลดำเป็นจุดหมายปลายทางยอดนิยมในช่วงฤดูร้อนสำหรับนักท่องเที่ยว ประเทศยูเครนมีไร่องุ่นที่ผลิตไวน์พื้นเมือง, ซากปรักหักพังของปราสาทโบราณ, อุทยานประวัติศาสตร์, โบสถ์ออร์ทอดอกซ์, คาทอลิก และโปรเตสแตนต์ ตลอดจนสุเหร่าและโบสถ์ยิวอีกสองสามแห่ง ส่วนเคียฟ ซึ่งเป็นเมืองหลวงของประเทศมีสิ่งปลูกสร้างที่เป็นเอกลักษณ์จำนวนมาก เช่น อาสนวิหารเซนต์โซเฟีย และถนนกว้าง มีเมืองอื่น ๆ ที่รู้จักกันดีในหมู่นักท่องเที่ยว เช่น เมืองท่าออแดซา และเมืองเก่าอย่างลวิวทางทิศตะวันตก ยูเครนตะวันตกส่วนใหญ่ ซึ่งเคยอยู่ภายในพรมแดนของสาธารณรัฐโปแลนด์ก่อนสงครามโลกครั้งที่สอง เป็นจุดหมายปลายทางยอดนิยมสำหรับชาวโปแลนด์ ส่วนคาบสมุทรไครเมีย ซึ่งเป็น "ทวีป" เล็ก ๆ ของตัวเอง เป็นสถานที่พักผ่อนยอดนิยมสำหรับนักท่องเที่ยวสำหรับการว่ายน้ำ หรือการอาบแดดในทะเลดำ โดยมีสภาพอากาศที่อบอุ่น, ภูเขาที่ขรุขระ, ที่ราบสูง และซากปรักหักพังโบราณ แม้ว่าการค้าการท่องเที่ยวจะได้รับผลกระทบอย่างรุนแรงจากการยึดครองและการผนวกดินแดนของรัสเซียใน ค.ศ. 2014 เมืองต่าง ๆ ที่นั่น ได้แก่ เซวัสโตปอล และยัลตา – ซึ่งเป็นที่ตั้งของการประชุมสันติภาพเมื่อสิ้นสุดสงครามโลกครั้งที่สอง ผู้มาเยือนยังสามารถใช้บริการล่องเรือในแม่น้ำนีเปอร์จากเคียฟไปยังชายฝั่งทะเลดำ ส่วนอาหารยูเครนมีประวัติศาสตร์อันยาวนานและมีอาหารต้นตำรับที่หลากหลาย
อุตสาหกรรมการท่องเที่ยวของประเทศโดยทั่วไปถือว่าด้อยพัฒนา แต่ก็ให้การสนับสนุนที่สำคัญสำหรับเศรษฐกิจของยูเครน ประเทศยูเครนมีข้อได้เปรียบบางประการ ซึ่งรวมถึงค่าใช้จ่ายที่ต่ำกว่าจุดหมายปลายทางในทวีปยุโรปอื่น ๆ มาก เช่นเดียวกับการเข้าใช้โดยไม่ต้องขอวีซ่าสำหรับคนส่วนใหญ่จากทวีปยุโรป, อดีตสหภาพโซเวียต และทวีปอเมริกาเหนือ ทั้งนี้ ตั้งแต่ ค.ศ. 2005 พลเมืองของสหภาพยุโรปและสมาคมการค้าเสรียุโรป, สหรัฐ, แคนาดา, ญี่ปุ่น และเกาหลีใต้ ไม่ต้องขอวีซ่าสำหรับการเยือนประเทศยูเครนเพื่อการท่องเที่ยวอีกต่อไป นอกจากนี้ พลเมืองของรัสเซียและเครือรัฐเอกราชอื่น ๆ ไม่จำเป็นต้องขอวีซ่า (ยกเว้นประเทศเติร์กเมนิสถาน)
สปอทิฟาย
วืยซอฟ (ภาพยนตร์ พ.ศ. 2565)
วืยซอฟ  เป็นภาพยนตร์ชีวิตกิ่งสารคดีเกี่ยวกับอวกาศของรัสเซียที่กำลังจะมาถึง กำกับโดยคลีม ชีเปนโค เป็นภาพยนตร์เรื่องยาวเรื่องแรกที่ถ่ายทำในอวกาศ
เบื้องหลังและก่อนการผลิต.
วันที่ 14 พฤษภาคม พ.ศ. 2564 คณะกรรมการระหว่างหน่วยงานได้อนุมัติองค์ประกอบของลูกเรือหลักและลูกเรือสำรองของสถานีอวกาศนานาชาติ ในช่วงปี พ.ศ. 2564-2566 นักบินอวกาศ อันตอน ชคัปเปียรอฟ (ผู้บัญชาการ) และลูกเรือของภาพยนตร์เรื่อง "วืยซอฟ" นักแสดงสาวยูลียา เปเรียซีลด์ และผู้กำกับคลีม ชีเปนโค จะไปที่สถานีอวกาศนานาชาติด้วยโซยุซ เอ็มเอส-19 ภาพยนตร์เรื่องนี้เป็นโครงการร่วมระหว่างรอสคอสมอส, ช่องหนึ่งรัสเซีย และสตูดิโอเยลโล, แบล็คแอนไวล์ ทางเลือกที่เลือกหลังจากผ่านคณะกรรมการการแพทย์ ได้แก่ นักแสดงละครหน้าใหม่อะลิออนา มอร์ดอวีนา ผู้กำกับอะเลคเซย์ ดูดิน และผู้บัญชาการ โอเลก อาร์เตียมเยฟ ตั้งแต่วันที่ 24 พฤษภาคม ลูกเรือได้รับการฝึกอบรมที่ศูนย์ฝึกอบรมนักบินอวกาศยูรี กาการิน ในวันที่ 23 กรกฎาคม ลูกเรือหลักได้เข้าร่วมในการจำลองสี่ชั่วโมงภายในแบบจำลองโซยุซขณะสวมชุดโซคอล และในวันที่ 28 กรกฎาคม กองหลังสำรองเสร็จสิ้นการฝึกแบบเดียวกัน ตามที่ผู้บัญชาการโอเลก อาร์เตียมเยฟกล่าว ประสิทธิภาพของผู้เข้าร่วมเที่ยวบินอวกาศสำรองสองคนนั้นค่อนข้างโดดเด่น ในวันที่ 30 กรกฎาคม ยานอวกาศได้เริ่มเตรียมการก่อนการเปิดตัว วันที่ 31 สิงหาคม คณะกรรมการการแพทย์ประกาศว่าทั้งลูกเรือหลักและลูกเรือสำรองมีสุขภาพแข็งแรงสำหรับการบินในอวกาศ
อุปกรณ์ถ่ายทำปล่อยที่ยาน Progress MS-17
ผู้กำกับและนักแสดงออกจากสถานีอวกาศนานาชาติในวันที่ 17 ตุลาคม พ.ศ. 2564 ด้วยยานโซยุซเอ็มเอส-18 พร้อมผู้บัญชาการโอเลก นอวีตสกี
การจัดสร้าง.
เพื่อเตรียมพร้อมสำหรับการถ่ายทำ คลีม ชีเปนโคฝึกฝนอย่างเข้มข้นโดยลดน้ำหนัก 15 กิโลกรัม ในเที่ยวบิน ตัวเขาเองจะทำหน้าที่ของโอเปอเรเตอร์ ช่างแต่งหน้า และนักออกแบบงานสร้าง อันตอน ชคัปเปียรอฟจะกลายเป็นผู้บัญชาการของยาน ในขณะที่ชีเปนโคและเปเรียซีลด์จะบินในสถานะผู้เข้าร่วมเที่ยวบิน ทีมสำรองคือนักบินอวกาศโอเลก อาร์เตียมเยฟ, ตากล้องอะเลคเซย์ ดูดิน และนักแสดงอะลิออนา มอร์ดอวีนา
มีการวางแผนว่าฟุตเทจที่ถ่ายทำในอวกาศจะใช้เวลาประมาณ 35 นาทีของช่วงเวลาสุดท้ายของภาพยนตร์
ตามที่คอนสตันติน แอนสต์กล่าว แรงจูงใจของผู้สร้างภาพยนตร์คือการยืนยันความเป็นผู้นำของรัสเซียในภาคอวกาศและเพื่อฟื้นฟูศักดิ์ศรีของอาชีพนักบินอวกาศในสายตาของคนรุ่นใหม่ (ยูลียา เปเรียซีลด์ไม่ได้ฝันถึงการบินในอวกาศตั้งแต่ยังเป็นเด็ก) ประสบการณ์ที่ไม่เหมือนใครของการฝึกด่วนสำหรับเที่ยวบินที่ไม่ใช่มืออาชีพอาจเป็นประโยชน์ต่อความต้องการที่แท้จริงในการส่งนักวิทยาศาสตร์หรือแพทย์ขึ้นสู่อวกาศ
ยานอวกาศมีกำหนดปล่อยในวันที่ 5 ตุลาคมจากไบโคนูร์คอสโมโดรม ซึ่งสมาชิกจะย้ายไปที่คอสโมโดรมหนึ่งสัปดาห์ก่อนการปล่อย ตั้งแต่วันที่ 12 กันยายน ทางช่องหนึ่งรัสเซียจะมีรายการเรียลลิตี้โชว์ชื่อ “วืยซอฟ” เปียวืยวคอสมอเซ" ซึ่งเกี่ยวกับข้อมูลเฉพาะของการเลือกและการฝึกอบรมผู้เข้าร่วมโครงการ
The Challenge (2022 film)
สงครามหมื่นขาล่าล้างจักรวาล
สงครามหมื่นขาล่าล้างจักรวาล  เป็นภาพยนตร์แอ็คชั่นนิยายวิทยาศาสตร์การทหารของอเมริกาปี ค.ศ. 1997 กำกับโดย พอล เวอร์โฮเว่น และเขียนโดย เอ็ดเวิร์ด โนไมเออร์ จากนวนิยายชื่อเดียวกันในปี ค.ศ. 1959 ของ โรเบิร์ต แอนสัน ไฮน์ไลน์ เรื่องนี้เป็นเรื่องราวเกี่ยวกับทหารหนุ่มชื่อจอห์นนี่ ริโค และการจู่โจมของเขาในกองทหารราบเคลื่อนที่ซึ่งเป็นหน่วยทหารแห่งอนาคต อาชีพทหารของริโคดำเนินไปจากการเกณฑ์ทหาร เป็นนายทหารชั้นสัญญาบัตร และในที่สุดก็เป็นเจ้าหน้าที่ ท่ามกลางฉากหลังของสงครามระหว่างดวงดาวระหว่างมนุษยชาติกับสายพันธุ์แมลงที่รู้จักกันในชื่อ "Arachnids"
ภาพยนตร์เรื่องเดียวที่ออกฉายในซีรีส์ภาพยนตร์ ภาพยนตร์ชุด"สตาร์ชิปทรูเปอร์ส" ได้รับการวิจารณ์เชิงลบเป็นส่วนใหญ่จากนักวิจารณ์เมื่อได้รับการฉาย อย่างไรก็ตาม ได้รับการตอบรับเชิงบวกมากขึ้นเมื่อมองย้อนกลับไป โดยมีนักวิจารณ์หลายคนเน้นย้ำถึงการเสียดสีทางการเมืองของภาพยนตร์เรื่องนี้ ทำรายได้ไป 54.5 ล้านเหรียญสหรัฐในสหรัฐ และรวม 121.2 ล้านเหรียญทั่วโลก เทียบกับงบประมาณ 105 ล้านเหรียญ ในปี ค.ศ. 1998 ภาพยนตร์เรื่องนี้ได้รับการเสนอชื่อเข้าชิงรางวัลออสการ์สาขาวิชวลเอฟเฟกต์ยอดเยี่ยมจากงานประกาศผลรางวัลออสการ์ครั้งที่ 70 ในปี ค.ศ. 2012 "นิตยสารสแลนต์" จัดอันดับภาพยนตร์เรื่องนี้ให้อยู่ในอันดับที่ 20 ในรายชื่อ "100 ภาพยนตร์ยอดเยี่ยมแห่งทศวรรษ 1990"
ภาพยนตร์เรื่องนี้มีภาคต่อหลายภาค ได้แก่ ภาพยนตร์ฉบับคนแสดง 2 เรื่อง ' (2004) และ ' (2008) และภาพยนตร์แอนิเมชั่นคอมพิวเตอร์ 2 เรื่อง ได้แก่ ' (2012) และ ' (2017)
จุดผ่านแดนถาวรบ้านพุน้ำร้อน
จุดผ่านแดนถาวรบ้านพุน้ำร้อน  เป็นด่านภายในช่องเขาในเทือกเขาตะนาวศรีที่กั้นบริเวณชายแดนระหว่างประเทศไทยกับประเทศพม่า ตั้งอยู่ที่ความสูง จุดผ่านแดนฝั่งไทยตั้งอยู่ในหมู่ที่ 12 บ้านพุน้ำร้อน ตำบลบ้านเก่า อำเภอเมืองกาญจนบุรี จังหวัดกาญจนบุรี
ที่คี่  เป็นชื่อเมืองใหม่ในเขตตะนาวศรีทางฝั่งประเทศพม่า ซึ่งปัจจุบันอยู่ระหว่างการพัฒนา คาดกันว่าด่านพุน้ำร้อนจะมีความสำคัญมากขึ้นถ้าแผนโครงการท่าเรือน้ำลึกทวายยังคงดำเนินการต่อ ซึ่งครอบคลุมถึงทางหลวงที่เชื่อมระหว่างกรุงเทพมหานครกับท่าเรือดังกล่าว
ถนนฝั่งพม่าซึ่งได้รับการพัฒนาแล้วมีเส้นทางไปถึงทวายผ่านซีน-พยูไดง์และมยิตา
Starship Troopers (film)
เมห์ดัด พูลาดี
Park Ki-woong
เทอร์เรซ เฮาส์
เทอร์เรซ เฮาส์  เป็นแฟรนไชส์เรียลลิตีโชว์ญี่ปุ่น ที่ประกอบด้วย 5 ซีรีส์ และภาพยนตร์ 1 เรื่อง โดยในแต่ละซีรีส์จะมีสมาชิกทั้งหมด 6 คน แบ่งเป็นผู้ชาย 3 คน และผู้หญิง 3 คนจากพื้นเพที่แตกต่างกันจะต้องมาอยู่ในบ้านเดียวกัน และสร้างปฏิสัมพันธ์ระหว่างเพื่อนสมาชิกภายในบ้าน รายการโทรทัศน์นี้ได้รับเสียงตอบรับที่ดีจากผู้ชมสำหรับการผลิตเรียลลิตีโชว์อย่างจริงจัง
ในซีรีส์แรกในชื่อ "Boy × Girls Next Door" ที่ออกอากาศผ่านสถานีโทรทัศน์ฟูจิ ตั้งแต่วันที่ 12 ตุลาคม 2012 จนถึง 29 กันยายน 2014 และจบซีรีส์ด้วยภาพยนตร์ "Closing Door" โดยซีรีส์ต่อ ๆ มาจะมีสถานีโทรทัศน์ฟูจิ และเน็ตฟลิกซ์เป็นผู้อำนวยการผลิต ซึ่งจะฉายในต่างประเทศเป็นที่แรกบนแพลตฟอร์มดังกล่าว ในขณะเดียวกันก็ยังคงออกอากาศทางสถานีโทรทัศน์ฟูจิไปพร้อม ๆ กัน ซีรีส์ลำดับที่สองในชื่อ "รักวุ่น ๆ ของหนุ่มสาวชาวเมือง" ออกอากาศตั้งแต่วันที่ 2 กันยายน 2015 จนถึง 27 กันยายน 2016 โดยได้มีการย้ายบ้านจากโชนัน ไปยังเขตอภิมหานครโตเกียว ซีรีส์ลำดับที่สาม ได้มีการถ่ายทำในรัฐฮาวาย ออกอากาศตั้งแต่วันที่ 1 พฤศจิกายน 2016 จนถึง 29 สิงหาคม 2017 ภายใต้ชื่อ "อโลฮ่า ฮาวาย" ซีรีส์ลำดับที่สี่ในชื่อ "เปิดประตูสู่โอกาสใหม่" ได้ย้ายการถ่ายทำกลับมายังจังหวัดนางาโนะ ออกอากาศตั้งแต่วันที่ 19 ธันวาคม 2017 จนถึง 12 กุมภาพันธ์ 2019 ในซีรีส์ลำดับที่ห้า และลำดับล่าสุด "โตเกียว 2019-2020" เริ่มออกอากาศตั้งแต่วันที่ 14 พฤษภาคม 2019 และออกอากาศตอนล่าสุดวันที่ 19 พฤษภาคม 2020 ซึ่งหยุดการถ่ายทำเนื่องจากการเสียชีวิตของฮานะ คิมูระ
เทอร์เรซ เฮาส์ เป็นเรียลลิตีโชว์ที่ติดตามชีวิตของคนแปลกหน้า 6 คนที่ย้ายเข้ามาอยู่ด้วยกัน โดยสมาชิกภายในบ้านจะถูกแบ่งออกเป็นผู้ชาย 3 คน และผู้หญิง 3 คน ที่มีอายุราว 18 ถึง 30 ปี ถึงแม้ว่าเทอร์เรซ เฮาส์ไม่ได้อธิบายลักษณะ หรือประเภทของรายการโทรทัศน์ออกเดต แต่ผู้ชมรายการนี้ยังคงจัดให้อยู่ในประเภทดังกล่าวอยู่ดี รายการโทรทัศน์นี้แสดงให้เห็นถึงสมาชิกภายในบ้านแต่ละคนไล่ตามชีวิตรัก และรับมือกับความแตกต่างในบุคลิกภาพ, ความหวัง และความฝันของสมาชิกภายในบ้าน
เรียลลิตีโชว์นี้มอบบ้านพร้อมเครื่องเรือนและรถยนต์ 2 คัน ซึ่งได้มีการติดตั้งกล้องไว้บนผนัง โดยสมาชิกในเทอร์เรซ เฮาส์ สามารถไปทำงานและใช้ชีวิตตามปกติสุข ในบางโอกาสอาจมีการถ่ายชีวิตส่วนตัว ที่ทำงาน เพื่อน และครอบครัวของของสมาชิกอย่างเป็นพิเศษ แต่ส่วนใหญ่แล้วมักจะให้น้ำหนักไปยังการเดท และเหตุการณ์สำคัญระหว่างสมาชิกภายในบ้านมากกว่า ในกรณีที่สมาชิกภายในบ้านคนใดคนหนึ่งตัดสินใจที่จะออกจากรายการโทรทัศน์นี้ สมาชิกคนใหม่ เพศ]ดียวกัน จะถูกเชิญให้มาแทนที่สมาชิกคนก่อน พิธีกรในสตูดิโอจะทำหน้าที่แนะนำรายการในแต่ละตอน และจะชมไปพร้อม ๆ กับผู้ชมทางบ้าน ในช่วงระยะเวลาหนึ่ง รายการจะตัดเข้าภาพในสตูดิโอ พิธีกรจะวิเคราะห์ถึงบทสนทนา ถอดความหมายภาษากาย และพูดสนุกขำขันเกี่ยวกับภาพคลิปวีดิโอ 10 นาที สุดท้ายก่อนตัดเข้าสตูดิโอ
ข้อโต้เถียง.
ในการสัมภาษณ์ของอดีตสมาชิก ลอว์เรน ไช่ ในซีรีส์ "อโลฮ่า ฮาวาย" เดือนธันวาคม 2017 ผ่านนิตยสารเมโทรโฟลิส ได้พูดถึงเทอร์เรซ เฮาส์ว่า "น่าจะเป็นรายการโทรทัศน์เรียลลิตีโชว์ที่ไม่สมจริงที่สุด" เธออ้างว่าสมาชิกภายในบ้านมาพักอาศัยอยู่ในบ้านเพียงแค่ไม่กี่ชั่วโมงต่อวัน หรือก็ต่อเมื่อมีการออกท่องเที่ยว การเดทเท่านั้น อีกทั้งสมาชิกภายในบ้านยังถูกไม่ให้พูดคุยกันในระยะเวลาราว 20 ชั่วโมงที่เหลือของวัน ถึงแม้ว่ารายการนี้จะแจ้งแล้วว่าไม่มีการบอกบทก็ตาม แต่ไช่กล่าวว่าทีมงานให้หัวข้อภาพรวมอย่างคร่าว ๆ ว่าจะให้พูดเรื่องอะไร โดยในเวลาต่อมาเมโทรโฟลิสได้ลบบทสัมภาษณ์ส่วนนี้ออกจากบทความออนไลน์
การเสียชีวิตของฮานะ คิมูระ.
หลังจากการเสียชีวิตของ ฮานะ คิมูระ ในเดือนพฤษภาคม 2020 เดอะนิวยอร์กไทมส์รายงานว่าสมาชิกทุกคนได้ลงนามในสัญญาการเก็บรักษาความลับ ที่ห้ามพวกเขาพูดถึงเรื่องที่เกิดขึ้นเบื้องหลัง สมาชิกภายในบ้านสามคน ได้ให้สัมภาษณ์กับเดอะนิวยอร์กไทมส์ได้กล่าวว่าทีมงานนั้นเข้าไปมีส่วนในกิจกรรมของสมาชิกในบ้าน แต่อย่างไรก็ตาม ผู้ให้สัมภาษณ์สองคนกล่าวว่าพวกเขาไม่เคยได้รับคำแนะนำให้ทำบางสิ่งอย่างเจาะจง และผู้ให้สัมภาษณ์อีกหนึ่งคนอธิบายว่าสมาชิกภายในบ้านจะแสดงอากัปกิริยาที่แตกต่างกันไปเมื่อมีกล้องถ่ายพวกเขาอยู่ แม่ของฮานะ คิมูระกล่าวว่าลูกสาวของเธอถูกกดดันให้แสดงท่าทีที่รุนแรงออกหน้ากล้อง เดอะเจแปนไทมส์รายงานว่าสถานีโทรทัศน์ฟูจิยอมรับว่าสมาชิกได้ลงนามข้อตกลงในข้อที่เกี่ยวข้องกับการยินยอมที่จะต้องปฏิบัติตามคำแนะนำ การตัดสินใจในตารางเวลา และวิธีการถ่ายทำของแต่ละฉาก รวมถึงกลวิธีในการตัดต่อหลังจากนี้ด้วย แต่ถึงแม้จะเป็นเช่นนั้น ก็ไม่มีการบังคับขู่เข็ญ และผู้อำนวยการสร้างไม่ได้ให้คำแนะนำใด ๆ ต่อสมาชิกให้ไปมีส่วนช่วยในการเปลี่ยนแปลงสภาพจิตใจของสมาชิกแต่อย่างใด พวกเขายังกล่าวว่าทีมผลิตไม่ได้ต้องการให้สมาชิกปฏิบัติตามคำแนะนำอย่างละเว้นไม่ได้ แต่ถ้าหากพบสมาชิกคนใดคนหนึ่ง ละเมิดสัญญาการเก็บรักษาความลับ แล้วส่งผลกระทบในภาพรวมต่อรายการโทรทัศน์ ก็จะต้องเสียค่าปรับจำนวนหนึ่งสำหรับความเสียหายที่เกิดขึ้น
เสียงตอบรับเชิงวิจารณ์.
เทอร์เรซ เฮาส์ได้รับการชื่นชมจากการนำความสมจริงกลับสู่เรียลลิตีโชว์ การที่ไม่ค่อยเน้นไปทางดราม่ามากเท่าไหร่ ทำให้รายการโทรทัศน์นี้มีความโดดเด่น และน่าติดตาม นิตยสารจีคิวได้อธิบายลักษณะของรายการโทรทัศน์นี้ว่า "เป็นรายการเรียลลิตีสำหรับคนที่เกลียดรายการเรียลลิตี" จากความสำเร็จของเทอร์เรซ เฮาวส์ เรียลลิตีโชว์ที่ปราศจากดราม่า วิทยากรอาวุโสในวัฒนธรรมญี่ปุ่นร่วมสมัย วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน ได้ให้ความคิดเห็นว่า "ผมคิดว่าหนึ่งในสาเหตุที่ทำให้รายการโทรทัศน์นี้เป็นที่สนใจในหมู่มาก คือการที่ผู้ชมสามารถรู้สึกได้ว่าพวกเขามีความเกี่ยวข้อง หรือรู้สึกสัมพันธ์กันกับสมาชิกในรายการโทรทัศน์นี้" จูดี้ เบอร์แมน ของนิตยสารไทม์ ได้จัด "เทอร์เรซ เฮาส์: เปิดประตูสู่โอกาสใหม่" เป็นอันดับที่ 6 ของรายการโทรทัศน์ที่ดีที่สุดในปี 2018
ในช่วงแรกของการออกอากาศ Boys × Girls Next Door ทางสถานีโทรทัศน์ฟูจิ ส่วนแบ่งผู้ชมรายการเพิ่มขึ้นจากเฉลี่ย 5.5% ตั้งแต่ตอนแรกของซีรีส์ ถึง 6.9% ในตอนจบ โดยตอนที่ 74 มีส่วนแบ่งผู้ชมถึง 9.1% นับเป็นเรตติ้งรายการสูงที่สุดของซีรีส์เรื่องนี้ ถึงแม้ว่าเน็ตฟลิกซ์ไม่ได้เปิดเผยถึงข้อมูลผู้ชม แต่หัวหน้าฝ่ายเนื้อหาเน็ตฟลิกซ์ญี่ปุ่น คาตะ ซากะโมโตะ กล่าวกับบลัซฟีด นิวส์ว่าเทอร์เรซ เฮาส์ได้ผลตอบรับที่ดีเกิดความคาดหมายในแง่ของผู้ชมต่างประเทศ
วัดอู่ตะเภา (จังหวัดสุพรรณบุรี)
วัดอู่ตะเภา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวนา อำเภอเดิมบางนางบวช จังหวัดสุพรรณบุรี